Matica hrvatska u OŠ Lovinac

29. listopada Osnovnu školu Lovinac su posjetili članovi Matice hrvatske, prof. Ana Lemić, predsjednica Ogranka Gospić i gospodin Stjepan Sučić, potpredsjednik Matice hrvatske. Predstavnike matice hrvatske primio je ravnatelj Marijan Zelenika. Učenicima 8. razreda predstavili su izdavačku djelatnost Matice hrvatske. 2016. godine obilježavat će se 100. obljetnica prvog izdanja Priča iz davnine Ivane Brlić – Mažuranić pa su učenici imali priliku vidjeti prvo izdanje tiskano prije 100 godina. Učenici 8. razreda gostima su otpjevali Pjesmu ličkoga junaka koja se nalazi na koricama knjige Velebit u hrvatskom pjesništvu koju su priredili upravo Ana Lemić i Stjepan Sučić. Dogovorena je i buduća suradnja Škole i Matice hrvatske u vidu zajedničkog projekta obilježavanja 100.-te obljetnice Priča iz davnine. Profesorica Lemić i gospodin Sučić darovali su knjižnici Osnovne škole Lovinac preko 50-ak novih naslova u izdanju Matice hrvatske na radost vrijednih čitatelja.